Document ID: /roh_data/filtered/swiss_laws_in_ROHinterleaved.jsonl.gz/33931

This text was translated from DE into Rumantsch Grischun.

Der Bundesrat setzt für die Koordination der Ressortforschung des Bundes einen interdepartementalen Koordinationsausschuss ein. Er legt das Verfahren zur Ernennung der Mitglieder des Koordinationsausschusses fest. Der Koordinationsausschuss hat die folgenden Aufgaben:a. Er koordiniert das Vorgehen beim Erarbeiten der Mehrjahresprogramme (Art. 45 Abs. 3).b. Er erlässt Richtlinien über die Qualitätssicherung im Bereich der Ressortforschung. Der Bundesrat kann dem Koordinationsausschuss weitere Aufgaben im Bereich der Ressortforschung übertragen.

Per coordinar la perscrutaziun da l’administraziun federala constituescha il Cussegl federal in Comité da coordinaziun interdepartamental. El fixescha la procedura per la nominaziun dals commembers dal Comité da coordinaziun. Il Comité da coordinaziun ha las suandantas incumbensas:a. El coordinescha il proceder tar l’elavuraziun dals programs da plirs onns (art. 45 al. 3).b. El decretescha directivas davart la garanzia da qualitad en il sectur da la perscrutaziun da l’administraziun. Il Cussegl federal po surdar al Comité da coordinaziun ulteriuras incumbensas en il sectur da la perscrutaziun da l’administraziun.